Forslag til RÅDETS BESLUTNING om ændring af beslutning 90/424/EØF om visse udgifter på veterinærområdet

(forelagt af Kommissionen)

BEGRUNDELSE

I Rådets beslutning 90/424/EØF om visse udgifter på veterinærområdet [1] fastlægges den procedure, der gælder for Fællesskabets finansielle bidrag til specifikke veterinær-foranstaltninger og programmer for udryddelse og overvågning af dyresygdomme. Disse specifikke veterinærforanstaltninger omfatter nødaktioner i forbindelse med en række dyresygdomme af betydning for den internationale handel såsom afrikansk svinepest, klassisk svinepest, smitsom blæreudslæt hos svin, bluetongue, afrikansk hestepest, aviær influenza, Newcasle disease mv.; bekæmpelse af mund- og klovesyge; foranstaltninger til beskyttelse af dyr, bidrag til nationale ordninger for udryddelse af visse sygdomme og tekniske og videnskabelige foranstaltninger.

[1] EFT L 224 af 18.8.1990, s. 19.

I Rådets forordning (EF) nr. 1258/1999 om finansiering af den fælles landbrugspolitik [2] fastsættes det, at de aktioner, der er beskrevet i Rådets beslutning 90/424/EØF, fra den 1. januar 2000 finansieres af Garantisektionen under Den Europæiske Udviklings- og Garantifond for Landbruget (EUGFL) med henblik på at nå de mål, der er opstillet i traktatens artikel 33, stk. 1.

[2] EFT L 160 af 26.6.1999, s. 103.

De veterinære udgifters uensartede karakter gør forvaltningen af dem uforenelig med mekanismerne for EUGFL-Garantisektionens betalende instanser, uden at dette berører de øvrige regler for EUGFL-Garantisektionen.

Formålet med denne beslutning er at ændre beslutning 90/424/EØF og klart angive, hvilke ordninger der skal anvendes med hensyn til forvaltningen af udgifterne på veterinærområdet. Dette indebærer anvendelse af forskriftsproceduren og Kommissionens fortsatte anvendelse af det direkte system for forvaltning af Fællesskabets finansielle bidrag til veterinær-foranstaltninger.

Dette forslag har ingen finansiel virkning for Fællesskabets budget.

2000/0234 (CNS)

Forslag til

RÅDETS BESLUTNING

om ændring af beslutning 90/424/EØF om visse udgifter på veterinærområdet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37,

under henvisning til Kommissionens forslag [3],

[3] EFT C

under henvisning til udtalelse fra Europa-Parlamentet [4],

[4] EFT C

under henvisning til udtalelse fra Det Økonomiske og Sociale Udvalg [5], og

[5] EFT C

ud fra følgende betragtninger:

(1) Ved Rådets forordning (EF) nr. 1258/1999 af 17. maj 1999 om finansiering af den fælles landbrugspolitik [6] er det fastsat, at de specifikke veterinærforanstaltninger, der er fastlagt i Rådets beslutning 90/424/EØF [7], fra den 1. januar 2000 finansieres af Garantisektionen under Den Europæiske Udvikings- og Garantifond for Land-bruget (EUGFL) med henblik på at nå de mål, der er opstillet i traktatens artikel 33, stk. 1.

[6] EFT L 160 af 26.6.1999, s. 103.

[7] EFT L 224 af 18.8.1990, s. 19. Beslutningen er senest ændret ved forordning (EF) nr. 1258/1999.

(2) Det bør fastlægges, hvilken ordning Fællesskabet skal anvende til forvaltning af de pågældende udgifter.

(3) I betragtning af udgifternes art bør Kommissionen forvalte dem direkte.

(4) Beslutning 90/424/EØF bør ændres i overensstemmelse med det ovenfor anførte -

VEDTAGET FØLGENDE BESLUTNING:

Artikel 1

I beslutning 90/424/EØF indsættes som artikel 40a:

"Artikel 40a

Udgifterne, der finansieres i medfør af denne beslutning forvaltes direkte i overensstemmelse med artikel 98, stk. 2, i finansforordningen af 21. december 1977*.

__________________________ * EFT L 356 af 31.12.1977, s. 1."

Artikel 2

Denne beslutning er rettet til medlemsstaterne.

Udfærdiget i Bruxelles,

På Rådets vegne

Formand